Tameṭṭut sumata, d asentel ageǧdan di temetti taqbaylit yarna d tamsalt yeṭṭefen taṣedart ɛlayen di ddunit meṛṛa. Ma nruḥ a nwali liḥala n temeṭṭut ɣer leqbayel, nzemer ad dnnini d akken tameṭṭut taqbaylit, di yall tallit taḥrez amḍiq-is i yimman-is ger tilawin n ddunit meṛṛa. D tin yettekkan di bennu n teɣarma d usebeddi n yedles amaziɣ, ayen id yesbeyinen tamagit n wegdud d wanda yewweḍ s tikli-is.